**SZAKMAI BESZÁMOLÓ**

**Szerződés száma:** TOP\_PLUSZ-3.1.3-23-HE1-2024-00023

**szerződés címe:** Helyi humán fejlesztések Vámosgyörk, Atkár, Nagyfüged és Visznek településeken

**Szeződő neve:** Vámosgyörk Községi Önkormányzat

Beszámoló a vámosgyörki Falunapról és Lecsófőző Vigasságról

2025. augusztus 16-án került megrendezésre Vámosgyörk Községi Önkormányzat hagyományos Falunapja és Lecsófőző Vigassága a Községi Önkormányzat szervezésében. Az esemény célja a közösségépítés, a kulturális értékek bemutatása, valamint szórakoztató és tartalmas programok biztosítása minden korosztály számára. A rendezvény színvonalát a helyi és meghívott művészek, zenekarok és egyesületek fellépései emelték: a Mátraaljai Magyar Nóta Egyesület tagjai vidám nótacsokorral nyitották a programot. A Gyöngyösi Pátzay János Katolikus Zeneiskola tanítványa, Szécsi Dániel könnyű- és komolyzenei műsorral lépett színpadra. Az Őszirózsák Nyugdíjas Klub tagjai új táncprodukcióval készültek. A gyermekek számára nagy élményt jelentett Tompeti és Barátai koncertje. A szomszédos településről érkező Gyöngyhalászok Néptáncegyüttes is bemutatta műsorát. Este a Felsőtárkányi Fúvószenekar adott koncertet, amelynek fiatal zenészei számos hazai és nemzetközi fellépésen bizonyították már tudásukat. A programot színesítette Varga Feri és Balássy Betty közös fellépése, valamint a közönségkedvenc Sógorok Együttes. A záró programként Dj Focek gondoskodott a jó hangulatról, változatos zenei stílusok felvonultatásával. A kulturális és zenei programok mellett a látogatók változatos gasztronómiai kínálatból válogathattak (kürtőskalács, lángos, lecsó, fagylalt, palacsinta, jégkása, sör és üdítők). A gyermekek számára ingyenes játékok és szórakozási lehetőségek álltak rendelkezésre, többek között ugrálóvár, arcfestés, kézműves foglalkozások és óriás csocsó. A rendezvény nagy érdeklődés mellett zajlott, és hozzájárult a település közösségi életének erősítéséhez, a kulturális sokszínűség bemutatásához és a helyi identitás megerősítéséhez.